SAEIMAS AIZSARDZĪBAS, IEKŠLIETU UN KORUPCIJAS

NOVĒRŠANAS KOMISIJAS SĒDES

PROTOKOLS Nr. 29

**2019. gada 13. martā plkst. 10.00**

Rīgā, Jēkaba ielā 16, komisijas sēžu zālē

Sēdē piedalās:

komisijas locekļi:

Juris Rancāns, *priekšsēdētājs*

Aldis Blumbergs *priekšsēdētāja biedrs*

Edvīns Šnore, *sekretārs*

Jānis Ādamsons

Raimonds Bergmanis

Kaspars Ģirģens

Ainars Latkovskis

uzaicinātās amatpersonas:

* Aizsardzības ministrs Dr. **Artis Pabriks;**
* Aizsardzības ministrijas valsts sekretārs **Jānis Garisons;**
* Aizsardzības ministrijas Resursu plānošanas departamenta Budžeta un investīciju plānošanas nodaļas vadītāja **Tamāra Kolīte;**
* Nacionālo bruņoto spēku brigādes ģenerālis, Apvienotā štāba priekšnieka vietnieks atbalsta jautājumos **Imants Ziediņš;**
* Finanšu ministrijas Budžeta departamenta Aizsardzības un tiesībsargājošo iestāžu finansēšanas nodaļas vecākā eksperte **Egita Birziņa;**

**Citas personas:**

**Aizsardzības, iekšlietu un korupcijas novēršanas komisijas vecākā konsultante Ieva Barvika, konsultanti Inese Silabriede, Māris Veinalds, tehniskā sekretāre Laura Kaiva.**

**Sēdi vada:** komisijaspriekšsēdētājs, J.Rancāns

**Sēdi protokolē:** tehniskā sekretāre L. Kaiva

**Sēdes veids:** atklāta

*Izskatāmais dokuments:*

*1. Aizsardzības ministrijas 06.03.2019. vēstule Nr.* *MV-N/569 (SK reģ. nr.2/654-13/19);*

Darba kārtība:

1. Aizsardzības ministrijai plānotais finansējums 2019. gadam.
2. Dažādi.
3. **Aizsardzības ministrijas plānotais finansējums 2019. gadā.**

****J. Rancāns** atklāj sēdi, informē par darba kārtību un uzaicinātajām amatpersonām.**

**Pirmajam dod vārdu aizsardzības ministram A. Pabrikam.**

****A.Pabriks** informē, ka atbilstoši IKP prognozēm aizsardzības budžets 2019. gadā plānots 636 645 418 *euro* apmērā, sasniedzot 60,3 milj. *euro* pieaugumu salīdzinājumā ar 2018. gada plānu, uz 2020. gadu plānotu jau 653 036 225 milj. *euro.* Finansējuma pieaugums tiks sadalīts pa sekojošām pozīcijām:**

* **karavīru skaita pieaugumam un Nacionālo bruņoto spēku (turpmāk – NBS) atlīdzības reformai 15,3 milj. *euro;***
* **NATO kaujas grupas uzturēšanai un mācību nodrošināšanai 9,4 milj. *euro;***
* **Dažādi NBS spēju attīstības projekti un to uzturēšana 11. milj. *euro;***
* **NBS infrastruktūrai 13,9 milj. *euro;***
* **Jaunsardzes tālākai attīstībai papildus 1,5 milj. *euro;***
* **Latvijas ģeotelpiskā aģentūra, atvērto datu nodrošināšanai 1,6 milj. *euro;***
* **Militārpersonu izdienas pensiju palielinājumi 500 000 *euro;***
* **Kompensāciju izmaksas Zemessargiem saistībā ar to skaita pieaugumu 2,5 milj. *euro;***
* **Personālskaita pieaugums dalībai starptautiskajās operācijās 1,2 milj. *euro;***

**Ministrs uzskaita galvenos pasākumus, kas plānoti 2019. gadā:**

1. **Visaptverošās aizsardzības koncepcijas ieviešana;**
2. **Turpināt sniegt uzņemošās valsts atbalstu NATO kaujas grupai un nodrošināt daudznacionālās divīzijas štāba “Ziemeļi” sākotnējās un pilnās kaujas gatavības sasniegšanu;**
3. **Turpināt stiprināt Zemessardzes kaujas un reaģēšanas spējas, modernizējot ekipējumu un attīstot reģionāla līmeņa poligonus, kā arī palielināt tās kapacitāti;**
4. **Turpināt nostiprināt valsts pašaizsardzības spējas nodrošinot militāro mācību cikla “Namejs” un “Kristaps” organizēšanu, kā arī izstrādāt NBS personāla nodrošinājuma konceptu.**
5. **Turpināt ilgtspējīgu NBS spēju attīstību izstrādājot NBS attīstības plānu 2020.. – 2032. gadam, veicinot Brigādes līmeņa nodrošinājuma spējas attīstību, uzsākot UH-60M helikopteru ieviešanu dienestā, un turpinot Pretgaisa aizsardzības, Komandvadības un Sauszemes spēku mehanizētās brigādes attīstību;**
6. **NBS nodrošinājuma reformas ietvaros veikt noliktavu sistēmas sakārtošanu, turpinot pakāpeniski nodot Valsts aizsardzības militāro objektu un iepirkumu centram (VAMOIC) centrālo noliktavu pārvaldību;**
7. **Pielāgot Jaunsardzes apmācību programmu atbilstoši Valsts aizsardzības mācībai un paplašināt Valsts aizsardzības mācības programmā iesaistīto skolu tīklu;**
8. **Turpināt sadarbību ar Latvijas Drošības un aizsardzības industriju federāciju, koordinējot grantu projektu un divējāda lietojuma projektu attīstību, un aizsardzības jomas iepirkumos nodrošināt piegāžu drošības principa ievērošanu;**
9. **Nodrošināt Latvijas karavīru dalību ANO, NATO, ES un koalīcijas spēku operācijas, NATO ātrās reaģēšanas spēkos, ES kaujas grupās un Apvienotajos reaģēšanas spēkos;**
10. **Turpināt attīstīt kiberdrošības spēju, novērst informācijas tehnoloģiju drošības incidentus un pārvarēt to radītās sekas, kā arī izveidot sistēmu drošo tehnoloģiju un programmatūras iegādei un izstrādei valsts pārvaldē;**
11. **Nodrošināt Latvijas armijas simtgades pasākumu programmas ieviešanu.**

**J. Garisons informē, ka pēc NATO kritērijiem personālsastāva izmaksas nedrīkst pārsniegt 50%, uzsverot, ka pašlaik tie ir 35%. Uzturēšanas sadaļa šobrīd ir neliela, bet tā palielināsies, kad tiks iegādāts vairāk ekipējuma. Tādējādi attīstībai paliks mazāk.**

**Pēc sadalījuma kopumā 86% aiziet NBS, kopējais budžets NBS ir 490 milj., no kuriem 159 milj. *euro* ir algas, Kara muzejam - 1,5 milj. *euro*, Ģeotelpiskās informācijas aģentūrai 7,9 milj. *euro*, CERT – 1,5 milj. *euro*, Militārpersonu pensiju fondam – 13 milj. euro, Jaunsardzes un informācijas centram – 7,5milj., pārstāvju uzturēšanai ārvalstīs - 8,4 milj. *euro.***

**Informē, ka lielākais finansējums NBS spēju nodrošināšanai un attīstībai paredzēts munīcijas krājumu veidošanai, pārapbruņošanai – 84,1 milj. *euro*, spēju attīstībai nepieciešamajai infrastruktūrai 46,7 milj. *euro*, netiešās uguns atbalsta spējai 38,6 milj. *euro.***

**2019. gadā Ādažu poligonā veiktā būvniecība sastāda 54% no kopējās būvniecības, ar tendenci samazināties. Ieguldījums kopumā ar ASV un NATO finansējumu 53 milj. *euro.***

**Ir apstiprināts standarta plānojums Zemessardzes bataljoniem. Turpmāko trīs gadu periodā plānots ieguldīt 17 milj. *euro* poligonu (Lāčusila, “Meža Mackeviči” Ādažu poligona, “Mežaine” un Jūrmalciema poligona) infrastruktūras attīstīšanai, šautuvju izveidošanai. Ir apstiprināti standarta risinājumu lielākajai daļai infrastruktūras, kā bruņojuma noliktavām, munīcijas noliktavām un kazarmām, kur turpmāk tiks īstenoti šie standarta veida būvniecības projekti.**

**Informē, ka iepirkumu skaits samazinās - 2014. gadā tie bija 957 iepirkumi, 2017. gadā tie ir vairs tikai 396 iepirkumi. Šāds rezultāts panākts, jo tiek slēgti ilgtermiņa iepirkuma līgumi, kas samazina administratīvo slodzi.**

**Lielākie iepirkumi paredzēti:**

* Transports
  + - Taktiskais transports 4x4
    - Lietoti 3T UNIMOG un kravas transports
    - 6x6 motortehnika
    - Bruņots transports pretterorisma operāciju atbalstam
    - HAGGLUNDS BV206 rezerves daļas un remonti; Lidlauka tehnika, noliktavu iekrāvēji; transportlīdzekļu riepas.
    - Individuālais un kolektīvais ekipējums: Mugursomas, šnorzābaki, bruņuvestes, ķiveres, gāzmaskas, KFT, 100 pax teltis
* Munīcija: 5,56 mm; 12,7 mm, 60 mm, 120mm; 155 mm; 40x46mm; prettransporta virziena mīnas
  + - Bruņojums: nakts redzamības monoklis un brilles; atbalsta ieroču termālo tēmekļu sistēma
    - Jūras spēki: Imanta klases kuģu modernizācija, glābšanas & meklēšanas laivas
    - Gaisa spēki: vidējās klases helikopteri; lidlauka novērošanas un kontroles radars; taktiskās bezpilota lidaparātu sistēmas
    - Medicīna spēja: Role 1 med. aprīkojums
    - Apmācībai: MILES papildus iegādes (16,4 milj. EUR (līdz 2023. gadam)
    - IKT**:** SATCOM, taktiskie radio, BMC4I, kriptogrāfiskais aprīkojums.

**I. Ziediņš informē, ka iedalītais budžets būtiski nodrošina NBS kaujas spēju un kaujas gatavības uzturēšanu un pilnveidošanu pateicoties jaunajām iegādēm. Kaujas gatavību pilnveido caur apmācību un militāro mācību procesu, līdz ar to paredzētais finansējums uzlabos šīs spējas.**

**Uzsver, ka visvērtīgākais ir cilvēks, līdz ar to iestrādes, kas šogad tiks realizētas sociālo garantiju un algas reformas pilnveidošanā, ir ļoti būtisks faktors, kas palīdzēs noturēt gan profesionāli sagatavotus cilvēkus, gan pilnveidot un īstenot ambīcijas par rekrutēšanu profesionālajā dienestā. Īpaši svarīgi ir piesaistīt arī zemessargus, dodot papildus līdzekļus gan viņu uzturēšanai, gan kompensācijām, gan ekipējumam. Protams svarīga ir arī jaunsardzes sagatavošana un valsts aizsardzības mācība.**

**E.Birziņa** min, ka Finanšu ministrijai izveidojusies lieliska sadarbība ar Aizsardzības ministriju budžeta jautājumu risināšanā.

**A. Latkovskis** uzdod jautājumus par darba uzsākšanu pie jauna 4x4 konkursa un šogad paredzēto programmu viena mēneša apmācībās cilvēkiem bez priekšzināšanām. Jautā par daudznacionālās divīzijas štāba “Ziemeļi” konkrētu attīstību un kad iegūs pilnās kaujas spējas.

Informē, ka Stratēģiskās komunikācijas apakškomisijā Latvijas ārpolitikas institūta pētnieki snieguši informāciju par pētījumu par psiholoģisko aizsardzību un vēlas zināt, vai minētais Aizsardzības ministrijas (turpmāk – AM) pasūtītais pētījums tiks turpināts.

**A. Pabriks atzīmē, ka šāda apjoma un nozīmības iepirkums Latvijas valstī NBS notiek pirmo reizi, līdz ar to ir saprotams, ka ir iespējamas nepilnības. Turpmākajai darbībai ministram ir 4 uzstādījumi: 1)Iegādāties maksimāli labus braucamrīkus, kas atbilst NBS vajadzībām; 2) veikt iepirkumus pēc iespējas ātri; 3)priekšroka tiks dota līgumiem vai sadarbībai valstij ar valsti; 4) jāapzina, kādā veidā nepieciešamības gadījumā var apgādāt ar rezerves daļām un veikt darbus uz vietas. Informē, ka daudznacionālā divīzijas štābs “Ziemeļi” pilnībā operacionāls varētu kļūt 2021. gadā.**

**J. Garisons informē, ka AM turpina pētīt gan sabiedrisko domu, gan skatās, kā psiholoģisko aizsardzību iekļaut Valsts aizsardzības koncepcijā.**

**Brīvprātīgo rezerves karavīru apmācības programma ir tāda pati kā pagājušajā gadā, papildus brīvprātīgie karavīri var pieteikties uz zemessardzes pamatapmācības nometnēm.**

**J. Ādamsons aicina atbalstīt AM ministrijas budžetu, atzīmē, ka tas, kas iepriekšējos gadus komisijā ir teikts, ir ņemts vērā budžeta plānošanā un pasakās R. Bergmaņa un A. Pabrika kungam. Novērtē, ka tiks izbūvēts depo Ādažos, tomēr atzīmē, ka ir jāpadomā par ugunsdzēsēju depo izbūvi arī pārējos poligonos. Jautā, kas ir plānots attiecībā uz bezpilotu gaisa kuģu (turpmāk - dronu) un citu jauno tehnoloģiju kontrolēšanu virs poligonu teritorijas. Jautā arī par bruņutransportieriem un to lādiņiem, vai ir plānota lādiņu ražošana.**

**A. Pabriks uzskata, ka vienlaikus sabūvēt depo visos poligonos nav iespējams.**

**J. Garisons informē, ka ir parakstīti divi līgumi ar vietējiem dronu ražotājiem, pašlaik tiek uzsākta apmācība. Informē, ka ir attīstītas spējas dronu detektēšanai virs poligona.**

**Informē, ka pašlaik ir iepirkts pietiekams apjoms ar munīciju. Ziņo, ka noslēgt 5 gadu līgums ar kompāniju, kurai pieder konkrētā munīcija, par ražošanas tehnoloģiju nodošanu un ražotnes pārcelšanu uz Latviju.**

***J. Garisons, J. Ādamsons un A. Pabriks diskutē par depo izveidi.***

**E. Šnore jautā, cik ir plānots ieguldīt pretdarbībai hibrīdapdraudējuma gadījumā un informatīvo raidījumu un žurnālu veidošanai.**

**A. Pabriks sniedz atbildi uz E. Šnores jautājumiem un sniedz informāciju par plānotajām izmaiņām šajā jomā.**

**J. Garisons informē, ka tika pasūtīts ārējais audits, kas uzrādīja, ka drukātā versija (“Tēvijas sargs”) ir visneefektīvākā no AM medijiem, tādēļ tiks veidota digitālā versija.**

**Uzsver AM darbību sociālajā vidē, kas atzīta par vienu no visaugstāk novērtētajiem sociālajiem medijiem.**

**J. Ādamsons iesaistās diskusijā.**

**R. Bergmanis interesējas par Jaunsardzei 2020. un 2021. gadā plānoto atalgojuma samazinājumu, tāpat par plānoto Kara muzeja finansējuma samazinājumu. Jautā par AM budžeta situāciju, ja nepiepildās plānotās IKP pieauguma prognozes.**

**A. Pabriks informē, ka AM būtu nepieciešams 2020. gada budžetu plānot nedaudz virs 2% no IKP, lai veidotos drošības spilvens, gadījumos, ja notiek amortizācijas uz vienu vai otru pusi, ministrijas finansējumā saglabātos stabilitāte.**

**J. Garisons ziņo, ka Jaunsardzes informācijas centra atalgojums nav precizēts, jo tiek finalizēts ziņojums valdībai par Valsts aizsardzības mācības ieviešanu, kur ietverti detalizēti aprēķini par atalgojumiem.**

**R. Bergmanis jautā par Militārā drošības dienesta budžeta samazinājumu par 21%.**

**J. Garisons informē, ka lielāko investīciju projekti tiks pabeigti, līdz ar to nav nepieciešams tik liels finansējums kā iepriekš.**

**R. Bergmanis interesējas par Lielvārdes lidosta drošības sertifikāciju, AM idejām, lai sakārtotu ceļus uz noliktavām, par sporta infrastruktūras uzlabošanas plāniem, kā arī jautā par līdz šim iegādātajām tehnikām un to uzturēšanu.**

**A. Pabriks atgādina, ka 28. martā plānots izbraukums uz Ādažiem un 26. aprīlī plānots gadskārtējais pasākums Bīriņu pilī par Visaptverošu valsts aizsardzības un citiem jautājumiem. Aicina deputātus piedalīties šajos pasākumos.**

**J. Garisons informē, ka par Lielvārdes sertifikāciju ir panākta vienošanās ar Satiksmes ministriju, Civilās aviācijas aģentūru un Latvijas gaisa satiksmi, par kopīgu sadarbību un lidlauka sertificēšanu. Tiek strādāts ar pašvaldībām jautājumā par ceļiem uz noliktavām, tiek meklēti risinājumu. Sniedz viedokli par AM iegādāto tehniku un informē, ka ir iepirkums par projektēšanu Alūksnes sporta zāli.**

***K. Ģirģens, A. Pabriks, E.Šnore un J. Garisons, J. Ādamsons un R. Bergmanis diskutē par “ReBaltic” finansējumu un PSRS pieminekļiem, konkrēti Krustpilī esošo lielgabalu.***

**J. Rancāns pasakās uzaicinātajiem par dalību sēdē.**

**2. Dažādi.**

**J. Rancāns informē komisiju par nepieciešamību noteikt** **referentu likumprojektam “**Grozījumi Nacionālo bruņoto spēku likumā” (Nr.240/Lp13), ņemot vērā M. Staķa prombūtni. Aicina par referentu noteikt R. Bergmani.

*Deputāti neiebilst.*

**Lēmums**: referents R. Bergmanis.

**J. Rancāns lūdz J. Garisonam sniegt informāciju par š.g. 28. martā plānoto pasākumu NBS Ādažu militārajā atzīmējot 15. gadadienu, kopš Latvija iestājās NATO.**

**J. Garisons informē deputātus par plānoto pasākuma darba kārtību.**

***Deputāti izsaka idejas par pasākuma plāna uzlabošanu.***

**J. Ādamsons aktualizē jautājumu par** likuma izstrādi bezpilota gaisa kuģu aprites regulēšanai. Atzīmē, ka komisija 12. Saeimas sasaukuma laikā uzdevusi Satiksmes ministrijai izstrādāt likumu un tam bija jau jābūt gatavam.

**J. Rancāns** informē, ka Satiksmes ministrijā šis likumprojekts tiek gatavots.

*Deputāti diskutē par likumprojekta virzību.*

**Lēmums: Nosūtīt Satiksmes ministrijai vēstuli ar lūgumu sniegt komisijai informāciju par likumprojekta izstrādes gaitu un tā virzību.**

*Sēde pabeigta 2019. gada 13. martā plkst. 11.20*

Komisijas priekšsēdētājs J.Rancāns

Komisijas sekretārs E.Šnore

Protokolētāja L. Kaiva